APCO เลื่อนประชุมผถห. พร้อมจ่ายปันผล 0.095 บ. 11 พ.ค.นี้ ลุยเดินหน้าธุรกิจตามแผน
APCO เลื่อนประชุมผถห. เคาะจ่ายปันผล 0.095 บ. 11 พ.ค.นี้ ลุยเดินหน้าธุรกิจตามแผน
APCO เลื่อนประชุมผถห. เคาะจ่ายปันผล 0.095 บ. 11 พ.ค.นี้ ลุยเดินหน้าธุรกิจตามแผน
13 เม.ย. 2563

ศ.ดร.พิเชษฐ์  วิริยะจิตรา  ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า ที่ประชุมคณะกรรมการบริษัท มีมติอนุมัติเลื่อนวันและวาระการประชุมออกไปอย่างไม่มีกำหนด จากเดิมที่กำหนดไว้วันที่ 20 เมษายน 2563 เวลา 14.00 น. ณ อาคาร เอไอเอ แคปปิตอล เซ็นเตอร์ ชั้น 30 ถนนรัชดาภิเษก โดยบริษัทฯ จะพิจารณวันประชุมสามัญผู้ถือหุ้นใหม่ที่เหมาะสม หากสถานการณ์การแพร่ระบาดของเชื้อไวรัส COVID-19 คลี่คลายหรือสิ้นสุดลง ทั้งนี้ การเลื่อนการประชุมสามัญผู้ถือหุ้นประจำปีดังกล่าวจะไม่มีผลกระทบต่อการดำเนินงานบริษัทฯ อย่างมีนัยสำคัญ
อย่างไรก็ตาม เพื่อไม่ให้สิทธิการรับเงินปันผลของผู้ถือหุ้นได้รับผลกระทบจากการเลื่อนการประชุม บริษัทยังคงจ่ายปันผลตามเดิม ซึ่งที่ประชุมคณะกรรมการบริษัทมีมติอนุมัติจ่ายปันผลผู้ถือหุ้นในอัตราหุ้นละ 0.095 บาท  หรือคิดเป็น 100% ของกำไรสุทธิ ซึ่งถือเป็นปีที่ 9 ที่บริษัทจ่ายปันผลให้ผู้ถือหุ้นในอัตรา 100% อย่างต่อเนื่อง โดยจะจ่ายเงินปันผลเป็นเงินสดทั้งสิ้น 57 ล้านบาท กำหนดรายชื่อผู้ถือหุ้นที่มีสิทธิรับเงินปันผล(Record Date) วันที่ 28 เม.ย. 63  และจ่ายปันผลในวันที่ 11 พ.ค. 63
“จากสถานการณ์การระบาดของโรคติดเชื้อไวรัสโคโรนา 2019 (COVID-19) มีความรุนแรงขึ้นอย่างต่อเนื่อง และเพื่อยับยั้งการแพร่ระบาดในครั้งนี้ บริษัทฯ ได้ตระหนักถึงความปลอดภัยของผู้ถือหุ้นและผู้ที่เกี่ยวข้องทุกท่าน จึงเห็นสมควรให้เลื่อนการประชุมออกไปก่อน อย่างไรก็ตาม บริษัทยังคงเดินหน้าตามแผนธุรกิจต่อไป อีกทั้งติดตามสถานการณ์ และผลกระทบต่างๆอย่างใกล้ชิด พร้อมนำมาปรับทิศทางการดำเนินธุรกิจ เพื่อให้เกิดผลกระทบน้อยที่สุด” ศ.ดร.พิเชษฐ์